Iga Võrumaa põllumeeste kokkutuleku lahutamatu osa on künnivõistlus. Voki  küla maadel künkaid jätkub ja just nii konarlikul maal künnivõistlus peetigi. Kui oleks siledaid põlluplatse otsima hakatud, pidanuks võistluse külast kaugele viima. Nüüd toimus kõik käe-jala juures ja rahvast oli vaatamas väga palju. Mitmekordne Eesti künnimeister ja maailma meistrivõistluste mees kündmises Raido Kunila ütles, et ta pole ka Olustveres suurte künnivõistluste juures nii palju rahvast näinud, kui nüüd põllumeestepäeval nägi. See oli parim kiitus Võrumaa kündjatele.